Шахталық су

Шахталық су — көмір өндірілетін жерлерде таукен қазындыларының ішіне ағып кіретін (енетін) және пайдалы қазбалар кен орындарының үстін ашу және ормен қарай қазу жағдайларына әсер ететін жер асты (кейде жер үсті) суы. Пиритпен байыған сульфидті кен денелер мен көмір қабаттарын ашатын таукен қазындыларының шахталық суы көбінесе қышқыл (рН<2) және құрамында көп мөлшерде сульфатион (соның ішінде бос күкірт қышқылы), сондай-ақ темір, алюминий және басқа да металдардың иондары болады. Мұндай сулардың су төгу қондырғыларына коррозиялық әсері көп және олар әдетте механикалық, химиялық, бактериялық тұрғыда ластанған, ал терең шахталарда сонымен қатар өте минералданған (кейде 70 г/дм3-ден астам) болады. Рудалық кен орындарын  игергенде жер асты сулары кеніштік сулар деп аталады.Қазақ тілі терминдерінің салалық ғылыми түсіндірме сөздігі: Қ 17 Геология/Жалпы редакциясын басқарған — түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайышов — Алматы: "Мектеп" баспасы" ЖАҚ , 2003. — 248 бет.
ӀSВN 5-7667-8188-1 ӀSВN 9965-16-512-2

Дереккөздер

Санат:Геология